- Hindi News
- National
- नारी शक्ति: पति का सपना सच करने के लिए भुलाया दर्द, कातिलों को पहुंचाया जेल के पीछे
नारी शक्ति: पति का सपना सच करने के लिए भुलाया दर्द, कातिलों को पहुंचाया जेल के पीछे
}16 बार दिए बयान, फिर मिली सजा
ये रहा कुलविंदर कौर का सफर
फ्रीडम... स्टूडेंट्स बोलीं- बंधन नहीं बराबरी का हक चाहिए
वुमंस डे पर लड़कियों ने निकाली बाइक रैली
ननु जोगिंदर सिंह | चंडीगढ़ nj.singh@dbcorp.in
एकओरसत्ता, राजनेताओं की शरणप्राप्त लोग थे तो दूसरी ओर एक अकेली घरेलू महिला। समझौते का दबाव था, जान का खतरा, पति के बाद बच्चों भी खो देने की स्थिति लेकिन ना हारीं, ना डरीं और ना ही टूटी। एक जंग अब भी जारी है आईईटी भद्दल की चेयरमैन कुलविंदर कौर की जिन्होंने अपने पति गुरचरन सिंह के हत्यारों को ना सिर्फ सजा दिलाई बल्कि अपने पति का सपना पूरा करने के लिए इंस्टीट्यूट काे भी पूरी तरह संभाल लिया। बच्चे कमजोरी ना बनें इसके लिए उन्होंने एक साल में ही बेटियों को विदेश भेज दिया। एरिया के कई राजनेताओं ने बहुत बार समझौते के दबाव बनाए पर डरी नहीं। इंस्टीट्यूट को चलाने के लिए अपना मकान भी बेच दिया। कभी नम आंखों और कभी आंखों में अंगारे लिए कुलविंदर कौर बयान करती हैं अपनी कहानी।
देव समाज कॉलेज फॉर वुमन सेक्टर-45 में स्पोर्ट्स डे के चलते लड़कियांे ने सभी गेम्स में हाथ आजमाए। ऐसे ही रस्साकस्सी में ये गर्ल्स अपनी शक्ति का प्रदर्शन करते हुए। वहीं वुमंस वीक के चलते वुमेन एंड चाइल्ड स्पोट यूनिट ने पीजीआई स्थित नर्सिंग इंस्टीट्यूट में अवेयरनेस प्रोग्राम का आयोजन किया। इस मौके डीएसपी वुमन सेल अंजिथा चैप्लया ने स्टूडेंट्स को उनके अधिकारों के बारे में बताया। इसमें 120 स्टूडेंट्स ने हिस्सा लिया। 70 लेडी काॅन्स्टेबल ने की महिला सशक्तिकरण को लेकर एक रैली निकाली।
}मेरे सामने दो लोगों ने गोली चलाई... वोजॉगिंग करते थे और मुझे भागने की आदत ना थी। पीछे-पीछे वॉक करती थी। 2003 में मेरे सामने दो लोगों ने गोली चलाई और मेरे पहुंचने तक दुनिया उजड़ चुकी थी। 17 और 19 साल की बेटी थी। 100 से अधिक लोग थे पार्क में लेकिन कोई सामने नहीं आया। चश्मदीद मैं थी इसलिए परेशानी नहीं हुई। मुझे भी मारने की धमकियां मिलतीं, समझौते का दबाव रहता। बेटियाें को मैंने पति की मौत के एक साल में ही विदेश भेज दिया। जिन राजनेताओं के पास मदद के लिए जाती, वह मदद करने बजाए समझौता करने के लिए कहते। मेरा एक ही जवाब था ‘मेरा जो छीना है, वापिस लौटा दो, मैं समझौता कर लूंगी।’ चार साल तक कोर्ट में घूमी। बुजुर्ग पिता के साथ मैं अकेले रहती थी। जिस दिन कोर्ट जाती थी कॉलेज से कोर्ट तक लोग मेरे साथ जाते।
पौने चार साल में 16 बार मैंने बयान दिया। जनवरी 2007 में सेशन कोर्ट में रंधावा, उसके भतीजे और एक काॅन्ट्रैक्ट किलर को दोषी करार दिया गया। 2008 में हाईकोर्ट और सुप्रीम कोर्ट 2013 में दोषी करार दिया। हाल ही में सजा काट कर लौटा है। उनके रिश्तेदारों ने मुझ पर सिविल केस किए। एक बार ट्रस्ट के खाते फ्रीज हो गए। वेतन के लिए मैंने मकान तक बेच दिया। 2004 में आर्किटेक्चर का कोर्स शुरू किया। 2007 में मैनेजमेंट और 2010 में वोकेशनल इंस्टीट्यूट भी शुरू कर दिए। बड़ी बेटी जगमीत कौर फ्रीलांस आर्टिस्ट है और छोटी बेटी गुनीत कौर इंजीनियर। दोनों की शादी वहीं विदेश में कर दी है। अब आईईटी भद्दल के पास कई अवाॅर्ड हैं। 58 साल की महिला कहती है कि वो जेल से जल्दी छुट गए हैं। उनके खिलाफ अब मैं कोर्ट में जाने वाली हूं।
हमने परिवार सहित देश छोड़ दिया था। मेरे पति गुरचरन सिंह स्वराज में मैनेजर थे और इमिग्रेशन पर हम लोग कनाडा चले गए थे। करीब तीन महीने कनाडा में रहने के बाद बोले कि इतनी मेहनत दूसरे देश के लिए क्यों करूं। वापिस लौट आए। खुद रोपड़ के एक गांव टेकवाला से थे। दिल्ली जाकर पढ़े और कॅरियर बनाया। दूसरों को भी पढ़ाई का मौका मिले इसलिए अपने ही कॉलेज में इंस्टीट्यूट बनाने की सोची। इसी से हुई कंडी एरिया फ्रेंड्स एजुकेशन ट्रस्ट की जिसमें परिवार के कुछ लोग और दोस्त थे। लगभग जंगल के एरिया में 25 एकड़ जमीन मिली। 1998 में इंस्टीट्यूट के काम के साथ ही गुरचरन सिंह ने आसपास के गांवों में लाइब्रेरियां खोलीं। कुछ दोस्तों ने साथ छोड़ा तो दूसरे लोगों को साथ में जोड़ा। इन्हीं लोगों ने बाद में परेशानी डाली। ट्रस्ट के वाइस प्रेसिडेंट बख्शीश सिंह रंधावा इमारतें बनाने का काम देख रहे थे जिसमें कुछ गड़बड़ी सामने आई। उनकी नजर अब चेयरमैन के पद पर थी ताकि गड़बड़ियां सामने ना आएं। विवाद बढ़े और ट्रस्ट में इलेक्शन हुआ। गुरचरन सिंह दोबारा ट्रस्ट के चेयरमैन बन गए। यहीं से विवाद और भी बढ़ते गए। रंधावा बार-बार देख लेने की धमकी देते।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva zho_Hant hin_Deva hin_Deva hin_Deva hin_Deva hin_Deva